รัฐบาลรวยเหลือล้น4เดือน5.2แสนล้าน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
11 ส.ค. 2554

โพสต์ทูเดย์ — รัฐบาลรวยเงินล้นตุ่ม แค่ 4 เดือนกวาดรายได้ไป 5.21 แสนล้าน สูงกว่าเป้า 6.4 หมื่นล้าน
นายนริศ ชัยสูตร ผู้อำนวยการสำนักงานเศรษฐกิจการคลัง (สศค.) เปิดเผยว่า ตลอด 4 เดือนที่ผ่านมารัฐบาลจัดเก็บรายได้สูงกว่าเป้าหมายติดต่อกันทุกเดือน โดยในเดือน ม.ค.ที่ผ่านมาก็จัดเก็บรายได้สูงกว่าเป้าหมายถึง 2 หมื่นล้านบาท ส่งผลให้ 4 เดือนแรกของปีงบประมาณ 2554 รัฐบาลจัดเก็บรายได้รวม 5.21 แสนล้านบาท รายได้สุทธิสูงกว่าเป้าหมายแล้ว 6.4 หมื่นล้านบาท คิดเป็น 14.1%
ทั้งนี้ ในเดือน ม.ค. รัฐบาลจัดเก็บรายได้สุทธิ 1.25 แสนล้านบาท สูงกว่าเป้า 2.04 หมื่นล้านบาท หรือ 19.4% เป็นผลจากการขยายตัวของเศรษฐกิจอย่างต่อเนื่อง ประกอบกับอัตราดอกเบี้ยมีแนวโน้มปรับสูงขึ้นในอนาคต และงานมอเตอร์เอ็กซ์โปในเดือน ธ.ค. 2553 ทำให้ยอดการขายรถยนต์สูงกว่าที่ประมาณการไว้มาก 
สำหรับรายได้ที่จัดเก็บได้สูงกว่าประมาณการที่สำคัญ ได้แก่ ภาษีเงินได้นิติบุคคล ภาษีเงินได้บุคคลธรรมดา ภาษีมูลค่าเพิ่ม และภาษีสรรพสามิตรถยนต์ 
นายนริศมั่นใจว่า ผลการจัดเก็บรายได้รัฐบาลใน 4 เดือนที่สูงกว่าเป้าหมายมาก ทำให้มั่นใจว่าการจัดเก็บรายได้รัฐบาลในปี 2554 จะสูงกว่าเป้าหมาย 1.2 แสนล้านบาทแน่นอน